** Кизбаева Мадина Жумабайқызы,**

ОҚО, Кентау қаласы,

«Жұлдыз» бөбекжай-балабақшасының тәрбиешісі

**Қыстап қалған құстар**

**Сабақтың мақсаты:**

А) балаларға құстардың тіршілігі жайында түсінік беру

Ә) қыстап қалатын құстарды таныстыру

Б) құстарға қамқор болуға, адамгершілікке тәрбиелеу

**Көрнекілігі:** құстар суреті, слайд, үнтаспа. Құстардың бейнесі салынған балаларға кигізуге арналған маскалар.

**Ұйымдастырылған оқу іс-әрекетінің әдісі:** сұрақ-жауап, әңгімелеу, көрсету, түсінік беру, интерактивті тақта.

**Мотивациялық қозғаушы кезең:**

Шаттық шеңбері:

Біз балдырған тең басқан,

Дос құшағын кең шқан.

Тілейміз біз тыныштық,

Ашық болсын кең аспан,

Мықты болсын іргеміз

Бәрімізде біргеміз.

«Сәлеметсіндер ме, апайлар!»

Балалар өлең жолдарын қайталап айтады.

Ұйымдастыру - іздестіру Тәрбиеші балаларға сұрақтар қояды.

* Балалар, қазір жылдың қай мезгілі? (Қыс)
* Қыс мезгілінде неше ай бар? (3ай)
* Қыс мезгілінің айларын ата? (желтогқссан, қаңтар, ақпан)
* Қазір қай ай? (ақпан)
* Қыс мезгілі туралы кім әңгімелеп береді?
* Қыс мезгілінде қандай ерекшеліктер болады? (қар жауады, күн суытады)

Балалардың жауаптары тыңдалады

* Балалар қазір мен сендерге жұмбақ жасырамын. Соны шешесіңдер ме?

Жұмбақ

* Қазір жұмбақ жасырамын сендер шешіп көріңдер Жұмбақ

Қонып алып жарға,

Қарқылдайды

(қарға)

Өзі сақ, өзі ұзын,

Шықылықтап тұрмайды.

Құйрығы ұзын, өзі бұтақтан бұтаққа ауысқан,

Бұл қандай құс (сауысқан)

* Сендер даладан қандай құстарды көресіндер?
* Дұрыс ендеше құс туралы кім жаңылтпаш біледі

1. Пай-пай-пай,

Жайылып жүр тай,

Ай-ай-ай,

Ұшып кетті торғай.

1. Ала қарға қарға қонады,

Қара қарға жарға қонды.

* Бүгін біз сендермен қыстап қалатын құстармен танысамыз. Слайд көрсету. Балалар бейнетаспадан шымшықтың әрекеті мен тіршілігін мұқият қарап, бақылайды. Шымшықтың дене бөліктері мен түсі туралы айтып береді. Сауысқанға ұқсайтын жақтары мен айырмашылығын айтып береді.
* Қыстап қалатын құстар: Қарға, сауысқан, торғай, суық торғай, сары шымшықпен таныстыру.

**Сауысқан** – ала қанатты, ұзын құйрықты құс. Ұясына – жұмыртқа салып, балапан басып шығарып оларды қауіп – қатерден сақтайды. Кез келген тамақты қорек етеді. Қауырсындары біріңғай қара емес, жасыл реңкті келеді, бүйіріндегі қауырсыны аппақ. Ол өте сақ. Ерекшілігі – жылтыр, әшекейлі заттарға әуестігі. Оның ұғымталдығы да соншалық адамның айтқан сөзін жаттап алады.

**Қара қарға** – басы, қанатты, құйрығы, арқасы мен бауыры бәрі қара болып келеді, тұмсығы үшкір, тырнақтары өткір. Түрлі тамақ қалдықтарын тырнақтарымен қар астынан шұқып жейді. Бұл өте ақылды құс. Оның балапанын сөйлеуге үйретуге болады. Қарғалар ұзақ өмір сүреді.

**Торғай** – сүйір тұмсықты кіп – кішкентай құс. Ағаш қуыстарын, індерді, үй – жайларды мекендейді немесе ағаштарға шар тәріздес ұялар салады. Олар ұсақ жәндіктермен, өсімдік дәндерімен, тамақ қалдықтарымен қоректенеді; балапандарын бастапқы уақытта жәндіктермен, кейіннен өсімдік тұқымдарымен қоректенеді.

Шымшықтың кеудесі сары, қауырсындары көкшіл болып келеді. Ол үйдің қасында жүреді, шиқылдаған балапандарына жем тасиды. Сары шымшықтың оң беске дейін балапаны болады. Бір жазда екі рет жұмыртқа басып шығарады. Ол ұясы мен алма ағашының арасында ерсілі – қарсылы ұшады да жүреді. Құрт таба қалса, балапандарына алып барады.

Күн суытқан кездері оларға күнқабыс, кендір, асқабақ, қарбыз дәндерін беруге болады. Сары шымшықтарға сүйекте қалған ет қалдықтары мен тұздалмаған еттің майлары да қатты ұнайды.

* Балалар біз қыстап қалатын құстармен таныстық.

Балалар біз құстар туралы қандай тақпақтар білесіңдер?

1 – бала: Ала қанат сауысқан,

Құртты көрсе жабысқан.

Бір томардан томарға,

Секең-секең ауысқан.

2 – бала: Торғай, торғай торғайсын,

Жақын еліп қонғайсын.

Жем шашпайтын тойып ал,

Сонда аязға тоңбайсын.

3 – бала: Қарға қарға, қарғалар,

Қар үстінде жорғалар.

Боран соқса қор болар,

Бұтаға келіп қонар.

4 – бала: Сары бауыр шымшықтар,

Қыстан аман шығындар.

Жазды көріп жайнандар.

Қуанғаннан сайрандар.

* Енді математикалық есеп шығарып көрейік.
* Балалар біздің тақтамызда ағаш бейнеленген оң жағына қарға келіп қонды, қане Арнұр қарғаны көрсет енді оны ағаштың оң жағына қондыр.
* Ағаштың жоғарғы жағына торғай келіп қонды. Қане Жайна торғайды тауып оны ағаштың жо,арғы жағына қондыр.
* Ағаштың сол жағына қарға келіп қонды. Қане Әмина шымшықты тауып оны ағаштың ортасына қондыр.
* Ағаштың төменгі жағына сауысқан келіп қонды. Қане Жанасыл сауысқанды тауып оны ағаштың төмен жағына қондыр.
* Балалар ағаш нешеу? (1-еу)
* Құс нешеу? (5-еу)

**Сергіту сәті**: «Қарлығаш» музыка әуенімен.

Есік қағылады топқа қарға ұшып келеді.

* Сәлеметсіңдер ме балалар, менің көңіл қүйім жоқ, өзіме дос іздеп жүрмін менің достарым жылы жаққа ұшып кетті.
* Сәлеметсің бе қарға, сен қам жеме біздің балалар саған жаңа достар тауып береді.

Жұмыс үлгісін көрсету

Балалардың дербес жұмыстары: жапсыру тәсілі арқылы құс жасау.

Құм теропиясы: құмға құс бейнесін салу.

**Мақтау.**Тәрбиеші балалардың істеген жұмыстарын мадақтап марапаттады. **Қорытындылау:**

Тәрбиеші балалардан бүгінгі жиыннан алған әсерлерін, көңіл күйлерін, немен айналысқандарын, не үйренгендерін сұрап сабақты бекітеді.

Тәрбиеші балаларға «Автомобиль мен торғайлар» қимылды ойының ойнатады.